LIVE TEXT Manchester City - FC Copenhaga, de la ora 22:00 în optimile Champions League. Erling Haaland, gata să se dezlănțuie pe "Etihad" după ce nu a marcat în tur!
În partida tur, campioana en-titre a Europei s-a impus clar pe terenul danezilor, scor 3-1.
Manchester City - FC Copenhaga, returul optimilor de finală din Champions League, se joacă de la ora 22:00, LIVE TEXT pe Sport.ro, după 3-1 pentru trupa lui Pep Guardiola în prima manșă.
Golgheterul Erling Haaland nu a înscris în meciul tur, dar este pregătit să se dezlănțuie pe "Etihad Stadium" împotriva danezilor.
Declarația cu care Erling Haaland a stârnit noi speculații despre viitorul său: "Scrieți și ce am spus înainte"
Înaintea duelului cu FC Copenhaga, Haaland a vorbit în cadrul unei conferințe de presă despre viitorul său.
"Sunt foarte fericit la City, foarte încântat de oamenii care mă înconjoară - antrenor, staff, conducere...
Spun asta acum, nu se știe niciodată ce aduce viitorul, dar sunt fericit. Puteți scrie asta, dar și ce am spus înainte!", a declarat atacantul.
Formația antrenată de Pep Guardiola este angrenată în trei competiții. În campionat, Manchester City se află pe locul doi, la un punct în urma lui Liverpool, în timp ce în FA Cup se pregătește de duelul din sferturile de finală, cu Newcastle.
Primele echipe calificate în sferturile de finală din UEFA Champions League
Paris Saint-Germain și Bayern Munchen sunt primele două echipe calificate în sferturile de finală din UEFA Champions League.
Rezultatele de până acum din optimi:
Lazio Roma - Bayern Munchen 1-0 și 0-3
PSG - Real Sociedad 2-0 și 2-1
FC Porto - Arsenal 1-0
Napoli - FC Barcelona 1-1
Inter Milano - Atletico Madrid 1-0
PSV - Borussia Dortmund 1-1
FC Copenhaga - Manchester City 1-3
RB Leipzig - Real Madrid 0-1
Urmăriți SPORT.RO și pe Google News